哩間餐廳間口貼晒明星合照，平時經過見好多人排隊，見下午茶時間冇乜人就走入去試下睇下係咪真係咁好食。一入去已經感覺到伙記哥仔態度其差，可能真係多生意到唔憂做吧。叫左個東坡肉刀削面，伙記哥仔好侮氣咁將碗面掟左落黎。湯味道一般，舊肉有啲硬，啲面刀功一般，時厚時薄，有啲仲厚過我塊面皮，咬落去你會食到中間嗰啲面粉味。我本來都幾肚餓，但食左兩啖就已經冇晒胃口。下午茶時間食個面連飲品要成$50，仲要睇伙記面色，應該有更好選擇吧。